'Kolinda i Dačić nisu se susreli, to je bio samo kratki pozdrav'

Prema priopćenju srbijanskog ministarstva vanjskih poslova, Dačić je imao niz kraćih susreta s visokim dužnosnicima iz regije i svijeta uoči početka 74. zasjedanja Opće skupštine UN-a u New Yorku

<p>Ured hrvatske predsjednice opovrgnuo je u utorak napise više medija o bilateralnom susretu <strong>Kolinde Grabar Kitarović</strong> sa srbijanskim ministrom vanjskih poslova <strong>Ivicom Dačićem</strong>, ocijenivši da se "kurtoazni susret i pozdrav na hodniku" ne mogu nazvati bilateralnim susretom, te da je "nepristojno i politički nekorektno" tako ga okarakterizirati.</p><p>Prema priopćenju srbijanskog ministarstva vanjskih poslova, Dačić je imao niz kraćih susreta s visokim dužnosnicima iz regije i svijeta uoči početka 74. zasjedanja Opće skupštine UN-a u New Yorku, a među njima su naveli i susret s Kolindom Grabar Kitarović, što je prenijelo više hrvatskih medija.</p><p>Iz ureda hrvatske predsjednice priopćeno je da je ona, među ostalima, imala bilateralne susrete s američkim potpredsjednikom <strong>Mikeom Penceom</strong>, kosovskim predsjednikom <strong>Hashimom Thacijem,</strong> predstavnicima Googlea i Svjetske židovske organizacije, ali ne i s Ivicom Dačićem.</p><p>"Na marginama 74. zasjedanja Opće skupštine UN-a predsjednica Republike Hrvatske Kolinda Grabar Kitarović održala je brojne bilateralne sastanke i susrete s mnogim državnicima a o kojima su hrvatski mediji pravovremeno obaviješteni. Među tim bilateralnim sastancima nije održan susret s ministrom vanjskih poslova Srbije Ivicom Dačićem", naglasio je Pantovčak.</p><p>"Naime, kurtoazni susret i pozdrav na hodniku okarakterizirati kao bilateralni susret smatramo nepristojnim i nekorektnim", priopćio je Ured predsjednice.</p><p>(abe)<br/> <strong>POGLEDAJTE VIDEO SERIJAL '24 PITANJA' S IVANOM VUKUŠIĆEM: </strong></p><p> </p>